Biermösl Blosn

Biermösl Blosn war eng bayeresch Museksgrupp, déi 1976 vun de Well-Bridder gegrënnt gouf a Bayeresch Volleksmusek a Mondaart mat politeschen a satireschen Texter verbonnen huet.

Den 18. Januar 2012 huet se zu Fürth hire leschte Concert gespillt.Biermösl Blosn trennt sich (Süddeutsche.de, 2011-08-25)

 D'Equipe 
D'Bridder Hans, Christoph a Michael Well sinn dräi vun de 15 Kanner vun der Schoulmeeschterfamill Well vu Günzlhofen, engem Duerf tëscht München an Augsburg.

Den Hans oder "Hansi" Well, gebuer den 1. Mee 1953 zu Willbrechtsszell sollt fir Schoulmeeschter léieren, mä e konnt, wéi et op hirer Websäit heescht "an der Biermösl Blosn mat Succès resozialiséiert" ginn. Hie spillt Gittar, Harmonika, Saxophon, Braatsch, Cor an Alphorn.

De Michael, oder "Michal", den 13te Well gouf den 10. Oktober 1958 zu Günzelhofen gebuer, spillt Bariton, Tuba, Flütt, Banjo, Dullemajik, Cello, Cor a Bariton-Alphorn.

De Christoph, oder "Stopherl", ass den 3. Dezember 1959 als zweetleschte Well zu Günzelhofen gebuer, huet Trompett an Harf studéiert. No dräi Joer bei den Münchner Philharmoniker als Solotrompettist spillt hien Harf, Gei, Gittar, Wäschbriet, Zither, Duddelsak, Tuba, Cor a Sopran-Alphorn.

 Biermö.. wat? 
Biermösl kënnt vu Bieremoos engem Deel vum Haspelmmouer bei München. "Blosn" ("Blase") heescht op Bairesch Clique, oder Grupp.

 CDen (Auswiel)
 1980: Ex voto 
 1982: Grüß Gott, mein Bayernland 
 1985: Tschüß Bayernland
 1987: Freibank Bayern (mam Gerhard Polt) 
 1991: Jodelhorrormonstershow
 1994: Wo samma 
 1998: Wellcome to Bavaria 
 2002: Räuber & Gendarm 
 2002: Der unbekannte Valentin (mam Gerhard Polt)
 2002: Räuber & Gendarm. Baierische Räuber- und Wildschützenlieder 
 2003: Unterbayern
 2004: Zing Zang Zing 
 2004: Sepp Depp Hennadreck 
 2007: Klampfn Toni, mam Hans Söllner

 Um Spaweck 

Kategorie:Museksgruppen an Däitschland
Kategorie:Volleksmusek